কলকাতা, ১০ জানুয়ারি- বিশ্ববঙ্গ বাণিজ্য সম্মেলনের শেষ দিনে বড় চমক দেখালেন খোদ মুখ্যমন্ত্রী মমতা বন্দ্যোপাধ্যায়৷ শনিবার এখানে বক্তৃতা দিতে গিয়ে তৃণমূল নেত্রী দাবি করে বসলেন, বিরোধী থাকাকালীন কখনও শিল্পপতিদের ডিস্টাব করেননি৷ যা শুনে উপস্থিত শিল্পপতিরাও কেমন থ মেরে গেলেন৷ গুলিয়ে গেল কয়েক বছর আগে দেখে আসা বিরোধী নেত্রী মমতা বন্দ্যোপাধ্যায়ের ভূমিকাটা৷ সিঙ্গুর নন্দীগ্রামের আন্দোলন যাকে ক্ষমতায় এনেছে তাঁর মুখ থেকে এহেন বাণী যেন কিছুটা ধন্দে ফেলে দিল সভায় উপস্থিতি ব্যক্তিত্বদের ৷ মুখ্যমন্ত্রী বলে যাচ্ছেন, বাম আমলে সাতবার এমপি হয়েছেন অথচ তখন কখনও শিল্পের বিরোধিতা করেননি, কোনও শিল্পপতিকে ডিস্টার্ব করেননি৷ যার রেশ টেনে তিনি বুঝিয়ে দিয়েছেন তাঁর রাজ্যে কোনও শিল্পপতিকে বিরক্ত চলবে না ৷ কোনও সমস্যা হলে আলোচনা করে মিটিয়ে নেওয়া হবে বলেও বার্তা দেন এদিন মমতা৷